Diari Oficial de la Generalitat Valenciana


Sumari del DOGV 6137, del 04-11-2009 (2009/12282)

Aprovació del projecte bàsic i d'execució de la reforma dels vestuaris de la Ciutat de l'Esport i l'Oci.
--------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12422


Data del document
:   18-09-2009

Organisme emissor
:   Ajuntament de Torrent

Tipus de document
:   Informació Pública

Descriptors 

:   * Torrent
    * administració local
    * pla d'urbanisme

Aprovació del projecte bàsic i d'execució de la reforma dels vestuaris de la Ciutat de l'Esport i l'Oci. [2009/12939]  
El Ple de l'Ajuntament de Torrent en sessió celebrada el 31 de juliol de 2009, va adoptar els acords següents:  
1. Aprovar el projecte bàsic i d'execució de reforma dels vestuaris de la Ciutat de l'Esport i l'Oci, promogut per Gaia Gestión Deportiva, SL, redactat per Naus 04 Arquitectes, SLP, i visat pel COACV el 8 de juliol de 2009; tenint en compte que:  
Durant l'execució de les obres hauran de complir les obligacions derivades de l'informe de 20 de maig de 2009 de la Unitat Tècnica de Medi Ambient.  
En finalitzar les obres i abans de donar-ne ús, es realitzarà inspecció per part de l'enginyer tècnic amb vista a verificar el compliment del Reglament d'Espectacles Públics i Activitats Recreatives, així com dels condicionants ambientals legalment exigibles.  
2. Aprovar el projecte bàsic i d'execució de pistes de pàdel de la Ciutat de l'Esport i l'Oci, promogut per Gaia Gestión Deportiva, SL, redactat per Naus 04 Arquitectes, SLP, i visat pel COACV l'1 de juliol de 2009; tenint en compte que:  
Abans de l'execució de les obres haurà de justificar-se el compliment del CTE o la seua innecessarietat, especialment respecte als documents DB-SI exigències bàsiques de seguretat en cas d'incendi, DB-SU exigències bàsiques de seguretat d'utilització i DB-SE exigències bàsiques de seguretat estructural.  
Durant l'execució de les obres s'haurà de complir amb les obligacions derivades de l'informe de 19 de maig de 2009 de la Unitat Tècnica de Medi Ambient.  
Contra els presents acords, que posen fi a la via administrativa, es pot interposar recurs contenciós administratiu davant dels jutjats contenciosos administratius de la província de València, en el termini de dos mesos comptadors des de l'endemà de la publicació, sense perjuí que puga exercitar qualsevol altre que estime pertinent.  
No obstant això, de conformitat amb el que disposen els articles 107, 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, es podrà interposar potestativament recurs de reposició davant l'òrgan autor de l'acte, en el termini d'un mes, comptador a partir de l'endemà de la present publicació.  
Torrent, 18 de setembre de 2009.- L'alcaldessa, p. d. (Decret Alcaldia núm. 2190/08), el tinent d'alcalde delegat d'Urbanisme, Vivenda, Infraestructures i Medi Ambient: Santiago Martí Alepuz.